armvectores/hy_wikipedia_2023 huggingface dataset:
Արտուրո Գ. Սամուել

Արտուրո Գ. Սամուել (իսպ.՝ Arturo G. Samuel, ), արգենտինացի աստղագետ։
Համաձայն Փոքր մոլորակների կենտրոնի գրառումների 1968 թվականի հունվարի 1-ին հայտնաբերել է (1917) Կույո աստերոիդը Կառլոս Սեսկոյի հետ համատեղ։


== Ծանոթագրություններ ==
Լուկա (քաղաք)

Լուկա (իտալերեն՝ Lucca), քաղաք Իտալիայում՝ Տոսկանա մարզի նույնանուն գավառում, որի վարչական կենտրոնն է։ Ընկած է Սերկիո գետի ափին։ Զբաղեցնում է 185 կմ² տարածք։ Լուկայի բնակչությունը կազմում է 89 154 մարդ (ըստ 2014 թվականի ապրիլին անց կացված մարդահամարի)։
Քաղաքի հովանավորը Սբ. Պավլին Լուկսկին է (իտալերեն՝ San Paolino: Քաղաքի օրը նշվում է հուլիսի 12-ին։


== Տեղագրություն ==
Քաղաքը գտնվում է ծովի մակարդակից 19 մ բարձրության վրա, կառուցվել է Սերխիո գետի ափին գտնվող հարթավայրում, լիգուրների կողմից։ Թարգմանաբար նշանակում է «ճահճային»։ Լուկան առ այսօր լի է վերգետնյա և ստորգետնյա ջրերով։ Քաղաքի կլիման ձմռանը խոնավ է և ամոք, իսկ ամռանը՝ չոր և տաք, որը պայմանավորված է նրա աշխարհագրական դիրքով։


== Պատմություն ==
Մ.թ.ա հռոմեացիները այն հիմնադրել են ըստ Կարդո Մաքսիմուսի և Դեկումանուսի կանոնակարգի, որը քաղաքը բաժանում էր թաղամասերի՝ ինսուլների, որոնք հատվում են ֆորումներին։ Հետաքրքիր է նաև այն, որ Ֆիլունգո և Չենամի փողոցները, որոնք հատվում են Ռոմա և Սանտա Կրոչե փողոցներին և ֆորումի հետ, որոնք գտնվում են Սան Միկելեյի տարածքում, ամբողջովին համապատասխանում են Լուկայի ներսում գտնվող մարդաշատ և հարուստ առևտրական փողոցներին։
Միջնադարում Լուկան չէր կորցնում իր նշանակությունը, քանի որ այստեղով էին անցնում դեպի Ֆլորենցիա, Հռոմ, Պարմա, Պիզա և Լունի քաղաքներ տանող ճանապարհները։ Բացի այդ Լուկայով էր անցնում Միջնադարյան Իտալիայի (իտալերեն՝ Via Francigena) գլխավոր տրանսպորտային արտերիան։ Մինչև 774 թվականն այստեղ է գտնվել Տոսկանայի հերցոգների կառավարության նստավայրը, այնուհետև նրան փոխարինել է ֆրանկական մեծատոհմիկ կոմսական կառավարությունը։ Լուկայում Կարոլինգների իշխանության անկումից հետո, Լուկան մինչև XII դարի սկիզբը եղել է Տոսկանայի մայրաքաղաքը, երբ Մաթիլդա Կանոնսկայան Լուկան հանձնեց Ֆլորենցիային։
Միջնադարում չնայած հարակից քաղաք-պետությունների՝ Պիզայ, Մասսայ, Ֆլորենցիայի հետ ունեցած կոնֆլիկտների, քաղաքը բանկային համակարգի և մետաքսի արտադրության շնորհիվ հասել է մեծ տնտեսական վերելքի։ Քաղաքը զարգացման գագաթնակետին է հասել XIV դարի սկզբին, Կաստրուչո Կաստրականի օրոք։
Հաջորդ տասնամյակի ընթացքում քաղաքական գործիչները միմյանց հաջորդում էին սրընթաց հաջորդափոխությամբ՝ Լյուդովիկ Բավարսկի և Յոհան Բագեմսկի, Գերարդինո Սպինոլան Ջենովայից և Մաստինո դելա Սկալան Վերոնայից։
XV դարում Սան Ռոմանոյի մարտից հետո Լուկան վերջնականապես Տոսկանայի գլխավոր քաղաք կոչվելու իրավունքը զիջեց Ֆլորենցիային՝ պաշտպանելով հանրապետության կառավարումը, մինչև XVIII դարում Նապոլեոնի զորքերի ժամանումը։ XVII—XVIII դարերում այն Վենեցիայից հետո իր մեծությամբ և հանրապետական կառավարման ձևով Իտալիայի 2-րդ քաղաքն է։
1805 թվականի հունիսի 23-ին քաղաքի սենատի որոշմամբ, Լուկան վերածվեց Լուկայի և Պոմբինոյի թագավորության, որի իշխանությունը փոխանցվել է Նապոլեոն Բոնապարտի քրոջը՝ Էլիզա Բոնապարտին։ Հենց այս իրադարձությունը ի նկատի ուներ Աննա Շերերը Լև Տոլստոյի «Պատերազմ և խաղաղություն» գրքում.
«Դե ինչ, իշխան, Գենույան և Լուկան դարձան ոչ ավելի, քան Բոնապարտի կալվածքները»։


== Ծանոթագրություններ ==


== Արտաքին հղումներ ==
Լուկայի քաղաքապետի կայքը
Կառլ V (այլ կիրառումներ)

Կառլ V, կարող է վերաբերել՝

Կառլ V - Ֆրանսիայի թագավոր (1338-1380)
Կառլ V - Սրբազան Հռոմեական կայսրության կայսր (1519-1556)


== Տես նաև ==
Կառլ I (այլ կիրառումներ)
Կառլ II (այլ կիրառումներ)
Կառլ III (այլ կիրառումներ)
Կառլ IV (այլ կիրառումներ)
Կառլ VI (այլ կիրառումներ)
Կառլ VII (այլ կիրառումներ)
Կառլ VIII (այլ կիրառումներ)
Կառլ IX (այլ կիրառումներ)
Կառլ X (այլ կիրառումներ)
Ծախսաչափ

Ծախսաչափ, գազերի, հեղուկների և սորուն նյութերի ծախսը որոշող սարք։
Լինում է ինդուկցիոն, ջերմային, զանգվածային, պտուտանային և այլն։ Ինդուկցիոն ծախսաչափով որոշվում է խողովակաշարի առանցքին ուղղահայաց մագնիսական դաշտում հոսող հեղուկի (խյուսի) ծախսը՝ այդ հոսքում առաջացող էլշու-ի արժեքով։ Ջերմային ծախսաչափով հեղուկի ծախսը չափվում է հեղուկով ջերմային էներգիայի
փոխադրման ինտենսիվությամբ։ Զանգվածային ծախսաչափում չափվող հոսքին հաղորդվում է լրացուցիչ շարժում (պատվող կամ տատանվող հանգույցով)։ Դրանից ծախսաչափի զգայուն տարրի վրա առաջանում են իներցիոն պտտող մոմենտ, Կորիոլիսի ուժ կամ գիրոսկոպային էֆեկտ, որոնք և սարքը գրանցում է։ Պտուտանային ծախսաչափը նյութի ծախսը չափում է չափվող նյութի հոսքով շարժման մեջ դրվող պտուտանի պտտման հաճախականությամբ, որն էլ որոշվում է տախոմետրով։ Կան նաև տարբեր կաոուցվածքի իոնացման, ուլտրաձայնային և այլ ծախսաչափեր։
Կասաբլանկա (Ուրուգվայ)

Անվան այլ կիրառումների համար տե՛ս՝ Կասաբլանկա (այլ կիրառումներ)Կասաբլանկա (իսպ.՝ Casa Blanca), բնակավայր Ուրուգվայի հարավարևմտյան մասում, Պայսանդու դեպարտամենտում։ Գտնվում է դեպարտամենտի հարավարևմտյան մասում՝ Ուրուգվայ գետի ափին, դեպարտամենտի վարչական կենտրոնից՝ Պայսանդու քաղաքից մոտ 10 կմ հարավ։ Բացարձակ բարձրությունը ծովի մակարդակից 4 մետր է։


== Բնակչություն ==
Բնակչությունը ըստ 2011 թվականի տվյալների կազմում է՝ 343 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
Կասաբլանկայի քարտեզը
Զագրեբելիե (գյուղ, Կոզելշչինայի շրջան)

Անվան այլ կիրառումների համար տե՛ս՝ ԶագրեբելիեԶագրեբելիե (ուկրաիներեն՝ Загребелля), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Զագրեբելիե գյուղում բնակվում էր 33 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռենի (այլ կիրառումներ)

Ռենի, կարող է վերաբերել՝

Ռենի - գյուղ Էստոնիայի Տարտումաա նահանգի Յուլենուռմե շրջանում
Ռենի - քաղաք Ուկրաինայի Օդեսայի մարզի Ռենիի շրջանում, շրջկենտրոն
Մոնետնի

Մոնետնի (ռուս.՝ Монетный), գյուղ Ռուսաստանի Սվերդլովսկի մարզի Բերյոզովսկի քաղաքային օկրուգի կազմում։
Բնակչությունը 2002 թվականին գրանցված տվյալներով կազմում էր 5632 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմմա Կոստանդյան

Էմմա Կոստանդյան, (հուլիսի 23, 1934, Կիրովական, ՀԽՍՀ - օգոստոսի 24, 2014, Երևան, ՀՀ), պատմական գիտությունների դոկտոր։


== Կենսագրություն ==
Էմմա Կոստանդյանը ծնվել է 1934 թվականի հուլիսի 23-ին, Կիրովական (այժմ՝ Վանաձոր) քաղաքում։ 1941 թվականին ընդունվել և 1951 թվականին ոսկե մեդալով ավարտելով քաղաքի թիվ 1 միջնակարգ-իգական դպրոցը՝ նույն թվականին ընդունվել է Երևանի պետական համալսարանի բանասիրական ֆակուլտետի հայոց լեզվի և գրականության բաժինը, որն ավարտել է 1956 թվականին։
1958 թվականի սեպտեմբերի 1-ից Էմմա Կոստանդյանն աշխատանքի է անցնում ՀԽՍՀ ԳԱ պատմության ինստիտուտի Նոր պատմության բաժնում որպես լաբորանտ, իսկ 1964 թվականի դեկտեմբերի 1-ին ընդունվում է արտադրությունից կտրված ասպիրանտուրա՝ «Հայ ժողովրդի նոր պատմություն» մասնագիտությամբ։
Էմմա Կոստանդյանը 2003 թվականից 2012 թվականը գլխավորել է ՀՀ ԳԱԱ Պատմության ինստիտուտի Նոր պատմության բաժինը։ Միաժամանակ դասախոսել է Երևանի տարբեր բուհերում։ 


== Հասարակական գործունեություն ==
2010 թվականին ՀՀ պաշտպանության նախարարությանն առընթեր գործող Հասարակական խորհուրդը կազմակերպում է հանրապետության բուհերի և գիտական հաստատությունների աշխատակիցների այցելությունները զորամասեր, որտեղ նրանք պետք է զինծառայողների առջև հանդես գային դասախոսություններով։ Այս խմբում ընդգրկվում է նաև Էմմա Կոստանդյանը։ 


== Աշխատություններ ==
1965 թվականի հոկտեմբերի 29-ին բաժնի կողմից Էմմա Կոստանդյանի համար թեկնածուական ատենախոսության թեզ է հաստատվում «Գարեգին Սրվանձտյանցի հասարակական-քաղաքական գործունեությունը»։ 1971 թվականին հաջողությամբ պաշտպանեց ատենախոսությունը։ 1979 թվականին հրատարակեց մենագրությունը՝ օժտված հարուստ արխիվային վավերագրերի տվյալներով։ Ինստիտուտի գիտական խորհրդի և կուսակցական ժողովների նիստերում նա հաճախ հանդես է գալիս ելույթներով ու զեկուցումներով՝ պաշտպանելով արցախահայության արդարացի պահանջները։ 
Էմմա Կոստանդյանը 1999 թվականին պաշտպանում է դոկտորական ատենախոսություն՝ «Մկրտիչ Խրիմյանի հասարակական-քաղաքական գործունեությունը» թեմայով, որը որպես մենագրություն լույս տեսավ 2000 թվականին և վերահրատակվեց 2008 թվականին։ Մեզանում առաջին անգամ էր համակողմանի ուսումնասիրվում Մկրտիչ Խրիմյան հասարակական գործչի, եկեղեցականի ու գրողի գործունեությունը։ Պատմաբանը լուսաբանում է ժողովրդական շահերի արի պաշտպանի վարած հսկայածավալ աշխատանքը։
2003 թվականին լույս է տեսել Էմմա Կոստանդյանի հերթական աշխատությունը՝ «Կոստանդնուպոլսի «Արևելք» օրաթերթը»։ Էմմա Կոստանդյանը հեղինակ է մոտ երկու հարյուր գիտական հոդվածների, որոնք լույս են տեսել ոչ միայն Հայաստանում, այլև արտասահմանում։ Հայտնի են նաև նրա հեռուստառադիո ելույթները, որոնք հասարակությանը ներկայացնում էին հայ ժողովրդի պատմության տարբեր դրվագները։ 2013 թվականին հրատարակվել է Էմմա Կոստանդյանի «Հայագիտական ուսումնասիրությունները»։ 2015 թվականին հրատարակվել է «Դրվագներ Մաղաքիա արք. Օրմանյանի կյանքից և գործունեությունից» ուսումնասիրությունը։


== Պարգևներ ==
Հայ առաքելական եկեղեցին բարձր է գնահատել Էմմա Կոստանդյանի կատարած գիտական աշխատանքը և նրան 
պարգևատրել է «Սուրբ Սահակ-Սուրբ Մեսրոպ Մաշտոց» շքանշանով։


== Ծանոթագրություններ ==


== Աղբյուր ==
Ռուբեն Սահակյան «Բազմավաստակ գիտնականը (Էմմա Կոստանդյանի ծննդյան 80-ամյակի առթիվ)», պատմաբանասիրական հանդես №2, էջ 237-239, ISSN 0135-0536
Բուլկի

Բուլկի-փոքր, երբեմն քաղցր, հացաբուլկեղեն կամ Սերգո։ Չնայած դրանք շատ ձևեր ու չափսեր ունեն, հիմնականում ձեռքի չափսի են կամ ավելի փոքր՝ շրջանաձև վերնամասով և տափակ ներքնամասով։
Բուլկիները հաճախ պատրաստված են ալյուրով, շաքարավազով, կաթով, խմորիչով և կարագով։ Ամենատարածված քաղցր տեսականինիր մեջ պարունակում է միրգ կամ ընկույզ և կարող է պատված լինել օշարակով կամ կարամելով կամ էլ լցոնված լինել ջեմով կամ կրեմով։ Բուլկիների որոշ տեսակներ կարող են լցոնված լինել մսով կամ սովորաբար մատուցվում են մսով (ինչպես օրինակ հոթդոգններն ու համբուրգերները)։ Վերջիններս մատուցվում են արագ սննդի ռեստորաններում, ինչպեսիք են Բուրգեր Քինգը, KFC-ին, Մակդոնալդսը։

«Բուլկու» դասին են սովորաբար պատկանում լցոնված խմորագնդիկները, ինչպես օրինակ չինական բաոզին։ Այս տեսակի որոշ խմորագնդիկներ կարող են իրենց տեսքով հացանման լինել։
Բուլկին սովորաբար պատրաստված է խմորից, որն իր մեջ պարունակում է շաքարավազ ու կարագ, իսկ որոշ դեպքերում՝ նաև ձու։ Առանց դրանց խմորը կլինի հացի և ոչ թե բուլկու խմոր։


== Պատկերասրահ ==

		
		


== Ծանոթագրություններ ==
Դեյվ Ալեն

Դեյվ Գրուբեր Ալեն (անգլ.՝ David (Gruber) Allen, հուլիսի 6, 1936(1936-07-06)[…], Ֆեյրհաուս, Tallaght - մարտի 10, 2005(2005-03-10), Քենսինգթոն), իռլանդացի մրցանակակիր կատակերգակ, երգիծաբան, դերասան և կատակերգությունների հեղինակ։ Ալենը ճանաչված է իր 1990 թվականի հեռուստահաղորդումով (Higgins Boys and Gruber) և խորհրդատու Ջեֆ Ռոսոյի և պարոն Քվեստի դերերը խաղալով։
Կարիերայի սկզբում՝ 1963-1964 թվականներին լայն ճանաչում ու համբավ է ձեռք բերել Ավստրալիայում, 1960-ական թվականների վերջերից մինչև 1980-ական թվականների կեսերը հաճախակի հայտնվել Մեծ Բրիտանիայի հեռուստատեսությունում։ 1972-1986 թվականներին Բի Բի Սի-ն պարբերաբար հեռարձակել է «Դեյվ Ալենի շոուն», որը ցուցադրվել է նաև եվրոպական մի շարք երկրներում, ԱՄՆ-ում ու Կանադայում։ Ուսումնասիրողներից շատերի կարծիքով Դեյվ Ալենը ստեղծագործական բարձունքների է հասել 1980-ական թվականների վերջերին—1990-ականների սկզբներին, երբ սուր մրցակցության մեջ է գտնվել բրիտանացի այլ կատակերգուներ հետ, խայթող ծաղրի ենթարկել քաղաքական երեսպաշտությունը, եկեղեցու հեղհեղուկ հեղինակությունը...


== Կենսագրություն ==
Դեյվիդ Թինան О'Մահոնին The Irish Times թերթի գլխավոր խմբագիր Քուլլի Թինան О'Մահոնիի և անգլուհի Ջինա Արչերի կրտսեր որդին էր։ Երկու եղբայր ուներ՝ Ջոնը և Փիթերը։ Դպրոցն ավարտելուց հետո Դեյվը որոշել է գնալ հոր ոտնահետքերով՝ դառնալ Ժուռնալիստ։ Որոշ Ժամանակ աշխատել է Drogheda Argus թերթի խմբագրությունում։ 19 տարեկանում մեկնել է Լոնդոն՝ կարիերան այնտեղ շարունակելու։


== Ծանոթագրություններ ==


== Արտաքին հղումներ ==
Interview with Allen & partner David Koechner on public radio program The Sound of Young America
CinematicTitanic.com Forum Thread Archived 2009-06-04 at the Wayback Machine. discussing Dave Allen's involvement in Cinematic Titanic episodes
Dave Allen at live Cinematic Titanic shows, performing standup and discussing his preferred method of writing his name (using parenthesis rather than quotation marks).
Dave Allen in Life Begins at Rewirement
Interview with "Gruber" Dave Allen Actor & Comedian ՅուԹյուբում
[1] Archived 2015-09-24 at the Wayback Machine. full list of films
Անդենց

Անդենց, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում է Վանա լճի հարավարևմտյան կողմում՝ ս. Գամաղիելի վանքի և Էկու գյուղի մոտ։
1850-ական թվականներին ուներ 54 հայ բնակիչ։
Բնակիչների հիմնական զբաղմունքը երկրագործությունն ու անասնապահությունն էր։
Անդենցն ուներ երկու եկեղեցիներ` Ս. Անանիա և Ս. Մինաս անուններով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Axwell Λ Ingrosso

Axwell Λ Ingrosso, շվեդական էլեկտրոնային դուետ, որը կազմված է Swedish House Mafia սուպերխմբի նախկին մասնակիցներ Աքսվելլից և Սեբաստիան Ինգրոսսոյից։ 2016 թվականին DJ Mag-ի «Top 100 DJs»-ում զբաղեցրել է 16-րդ հորիզոնականը։


== Կարիերա ==
Աքսվելլը և Սեբաստիան Ինգրոսսոն դուետ է կազմել 2014 թվականին, այն բանից հետո, երբ կազմալուծվեց Swedish House Mafia խումբը։ Դուետի առաջին համերգը տեղի է ունեցել այդ նույն թվականի հունիսի 8-ին։ Նոր դուետի առաջին սինգլն էր «Can not Hold Us Down»-ը, և այդ նույն թվականին նրանք թողարկեցին իրենց երկրորդ սինգլը՝ «Something New»-ը։
2015 թվականի մարտին դուետը ներկայացրեց «On My Way» անվանումով նոր թրեքը։ Արդեն այդ նույն թվականի հունիսի 12-ից, նրանք թողարկեցին «Sun Is Shining» անվանումով նոր երգը։ 2015 թվականի նոյեմբերի 6-ին դուետը թողարկեց իր 5-րդ սինգլը՝ «This Time»-ը, այդ երգի ամբողջ ստացած գումարը դուետը բարեգործական նպատակներով օգտագործեց։
2017 թվականի մայիսի 26-ին նրանք թողարկեցին իրենց մինի ամբոմը, որը ստացավ «More Than You Know» անվանումը, որը կազմված էր 4 թրեքներից։


== Սկավառակագրություն ==


=== Ալբոմներ ===


=== Սինգլեր ===


=== Այլ ռելիզներ ===


=== Ռեմիքսներ ===


== Պարգևներ և անվանակարգեր ==


== Ծանոթագրություններ ==
Էթել Մերման

Էթել Մերման (անգլ.՝ Ethel Merman, հունվարի 16, 1908(1908-01-16)[…], Աստորիա, Քուինս, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ - փետրվարի 15, 1984(1984-02-15)[…], Նյու Յորք շրջան, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ), ամերիկացի դերասանուհի և երգչուհի, 20-րդ դարի Բրոդվեյի ամենահայտնի կատարողներից մեկը։


== Կենսագրություն ==
Էթել Ագնես Ցիմերմանը (անգլ.՝ Ethel Agnes Zimmermann) ծնվել է 1908 թվականին Աստորիա նահանգի Նյու Յորքի Քուինս վարչական շրջանի հյուսիս արևելյան մասում։ Նրա հայրը՝ Էդվարդ Ցիմերմանը, եղել է հաշվապահ, իսկ մայրը՝ Ագնես Գարդները՝ դպրոցում ուսուցչուհի է եղել։


== Գործունեություն ==
Էթել Մերմանը իր կարիերան սկսել է որպես երգչուհի վոդվիլում 1930-ականների վերջերին, իր հզոր մեցցո-սոպրանոյից հետ նա դարձել է Բրոդվեյի մյուզիքլների առաջատար կատարողը։ Նրա դեբյուտը տեղի է ունեցել 1930 թվականին, և հաջորդ տարիներին նա նկարահանվել է բազմաթիվ երաժշտական ​​ֆիլմերում և կատակերգություններում, որոնցից ամենահայտնիներն էին 1934 թվական Առանց հագնվելու, 1934 թվական Րեգտայմ Բեյմ Ալեքսանդր, 1938 թվական Անվանեք ինձ տիկին, 1954 թվական Դա գործ չէ, 1963 թվական Սա խենթ, խենթ, խենթ, խենթ աշխարհ է, 1976 թվական Ահա Տո Տոն շունը, որը փրկեց Հոլիվուդը, և 1980 թվական Ինքնաթիռը։ Կինոյում ունեցած իր ավանդի համար Մերմանին Հոլիվուդյան Փառքի ծառուղում աստղ է շնորհվել։ Բրոդվեյի արտադրություններից ամենահայտնին իր մասնակցությամբ եղել է Անվանեք ինձ տիկին ֆիլմը 1951 թվական, դերի համար, որում նա արժանացել է Թոնի մրցանակի և և Գնչուհին 1959 թվականի, որտեղ Էտելը մարմնավորել է գնչու հերոսուհի Ջիփսի Ռոուզ Լիի մորը։ Էտելը շարունակել է շատ ելույթներ ունենալ Բրոդվեյում մինչև 1970 թվականը, երբ որոշել է ընդմիշտ հեռանալ թատրոնի բեմից։ Նրա վերջին դերը Դոլի Լևին էր Բարև, Դոլլի մյուզիքլում, որն ի սկզբանե գրված էր հատուկ նրա համար։


== Անձնական կյանք ==
Մերմանը չորս անգամ ամուսնացած է եղել։ Երկրորդ ամուսնուց՝ Ռոբերտ Լեվիտայից, նա երկու երեխա է ունեցել։ Նրա վերջին ամուսինը դերասան է եղել՝ Էռնեստ Բորգնայնը, ում հետ նա ամուսնացել է 1964 թվականին և մեկ ամիս անց բաժանվել։


== Մահ ==
Մերմանի մոտ 1983 թվականի ապրիլի 3-ին ախտորոշվել է գլիոբլաստոմա հիվանդությունը։ Նրա վիրահատել են, որպեսզի հեռացնեն ուռուցքը։ Բայց մի քանի ամիս անց նրա գլխում մետաստազներ են առաջացել։ Մերմանը մահացել է 1984 թվականի փետրվարի 15-ին։


== Մրցանակներ ==
1951 թվական, Թոնի մրցանակ՝ Մյուզիքլի ամենահայտնի դերասանուհի (Անվանեք ինձ տիկին)
1954 թվական, Ոսկե գլոբուս՝ Երաժշտական կինոյի կամ կատակերգության ամենահայտնի դերասանուհին (Անվանեք ինձ տիկին)


== Ծանոթագրություններ ==


== Արտաքին հղումներ ==
«Ethel Merman – Broadway Cast & Staff»։ www.ibdb.com։ Վերցված է 2021-09-17  
«Vault»։ Playbill (անգլերեն)։ Վերցված է 2021-09-17 
«Ethel Merman»։ IMDb։ Վերցված է 2021-09-17 
«Ethel Merman Songs, Albums, Reviews, Bio & More»։ AllMusic (անգլերեն)։ Վերցված է 2021-09-17 
Thompson N. P.։ «They Say She Was Wonderful: Ethel Merman at 100»։ www.slantmagazine.com (en-US)։ Վերցված է 2021-09-17
Ամիրովո (գյուղ, Իգլինսկի շրջան)

Անվան այլ կիրառումների համար տե՛ս՝ ԱմիրովոԱմիրովո (ռուս.՝ Амирово, բաշկիրերեն՝ Әмир), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակկայլա Մարոնի

Մակկայլա Ռոուզ Մարոնի (անգլ.՝ McKayla Rose Maroney, դեկտեմբերի 9, 1995(1995-12-09), Լոնգ Բիչ, Լոս Անջելես շրջան, Կալիֆոռնիա, ԱՄՆ), ամերիկացի նախկին սպորտային մարմնամարզուհի, աշխարհի և օլիմպիական չեմպիոն։
2011 թվականի աշխարհի առաջնության ժամանակ նվաճել է ոսկե մեդալներ թիմային և անհատական կատեգորիաներում, 2012 թվականի Լոնդոնի օլիմպիական խաղերում նվաճել է ոսկե մեդալ թիմային և արծաթի մեդալ անհատական վարկածով, պահպանել է չեմպիոնի տիտղոսը 2013 թվականի աշխարհի առաջնությունում։
Մարոնիի գլխավոր մարզիչն է հայազգի նախկին մարմնամարզիկ և սպորտի վաստակավոր վարպետ Արթուր Հակոբյանը։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-08-04 at the Wayback Machine.
Էջը ԱՄՆ մարմնամարզության ֆեդերացիայի կայքում
Էջը ԱՄՆ օլիմպիական կոմիտեի կայքում
Գյումբեր

Գյումբեր, ձմեռանոց Պարսկահայաստանում, Մակու քաղաքից մոտ 8 կմ հարավ-արևմուտք, Թուրյան գետի ձախ կողմում, գետի գոյացրած մի կղզու վրա։


== Ծանոթագրություններ ==
Միքայել Արուտչյան

Միքայել Ավետի Արուտչյան (հուլիսի 6 (18), 1897, Շուշի, Ելիզավետպոլի նահանգ, Ռուսական կայսրություն - հունիսի 9, 1961(1961-06-09), Մոսկվա, ՌԽՖՍՀ, ԽՍՀՄ), հայ բեմադրող-նկարիչ, ՀԽՍՀ ժողովրդական նկարիչ (1958)։ Հայ խորհրդային բեմանկարչության հիմնադիրներից։
ՀԽՍՀ ժողովրդական նկարիչ Սերգեյ Արուտչյանի եղբայրն է։


== Կենսագրություն ==
1916 թվականին ավարտել է Բաքվի արական գիմնազիան, 1919 թվականին՝ Սարատովի բարձրագույն գեղարվեստատեխնիկական արվեստանոցները։ Առաջին բեմական ձևավորումը կատարել է 1919 թվականին Սարատովի թատրոնում («Փաստաբան Պատլեն»)։ 1919–1920 թթ.-ին ծառայել է Հայկ Բժշկյանի (Գայ) հեծյալ կորպուսում։ Արուտչյանը 1921–1923 թթ.-ին սովորել է Բեռլինի համալսարանի իրավաբանական ֆակուլտետում, 1924– 1925 թթ.-ին՝ Փարիզի Կոլառոսսի ակադեմիայում։ 1925 թվականին տեղափոխվել է Երևան։ 1927-1929 թթ.-ին տնօրինել է Արմենկինոյի նկարչական բաժինը։ Արուտչյանը 1928-1939 թթ. եղել է Երևանի Գաբրիել Սունդուկյանի անվան, 1939-1949 թթ.՝ Ալեքսանդր Սպենդիարյանի անվան օպերայի և բալետի թատրոնների գլխավոր նկարիչը։ Արուտչյանը ներկայացումներ է ձևավորել նաև Երևանի, Բաքվի, Թբիլիսիի, Լենինականի (այժմ՝ Գյումրի) թատրոններում։ Միքայել Արուտչյանը շարունակել է Գեորգի Յակուլովի նորարարական ավանդույթները, արմատապես վերափոխել հայ թատրոնի բեմական մշակույթը։
Միքայել Արուտչյանի աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
Արուտչյանը ձևավորել է շուրջ 100 ներկայացում, գրքեր, կինոնկարներ, կինոազդագրեր ու կրկեսային ատրակցիոն։


==== Գրաֆիկական գործեր ====
Գեորգի Յակուլովի դիմանկարը,
Հակոբ Կոջոյանի դիմանկարը,
Դերենիկ Դեմիրճյանի «Քաջ Նազար», գրքի նկարազարդում,
Միգել Սերվանտեսի «Դոն Կիխոտ», գրքի նկարազարդում,
«Ֆաշիզմի դեմքը» նկարաշարը։


==== Թատերական ձևավորումներ ====
Դմիտրի Ֆուրմանովի «Խռովություն»,
Վաղարշ Վաղարշյանի «Օղակում» (1930 թ)
Մկրտիչ Ջանանի «Շահնամե», (1935 թ)
Գաբրիել Սունդուկյանի «Պեպո»,
Դերենիկ Դեմիրճյանի «Քաջ Նազար» դրամատիկական,
Արմեն Տիգրանյանի «Անուշ»,
Հարո Ստեփանյանի «Լուսաբացին»,
Ջակոմո Պուչչինիի «Տոսկա»,
Հ. Ստեփանյանի «Լուսաբացին» օպերայի բեմադրության էսքիզ (1939 թ., Երևանի օպերայի և բալետի թատրոն)
Արտեմի Այվազյանի «Թափառնիկոս»,
Պյոտր Չայկովսկու «Պիկովայա դամա» օպերային ներկայացումների ձևավորումները։
«Բեկում»
«Խռովություն»
«Զրահագնացք 14-69» (1928 թ)
«Հրե կամուրջ» (1929 թ)
«Կացնի պոեմ» (1931 թ)
«Ալմաստ» (1933 թ)
«Ֆիգարո»
«Ամպրոպ» (1935 թ)
«Արսեն» (1937 թ)
«Մեծապատիվ մուրացկաններ» (1934 թ)
«Օթելլո» (1940 թ)


==== Կինոձևավորումներ ====
Արուտչյանը Հայֆիլմում նկարահանված մի շարք ֆիլմերի բեմադրող-նկարիչն է։ 

«Խասփուշ», 1927 թ.,
«Զամալլու», 1928 թ.,
«Պեպո», 1935 թ.,
«Դավիթ Բեկ», 1943 թ.,
«Հյուսիսային ծիածան», 1960 թ.։


==== Կինոազդագրեր ====
Զարե, 1926 թ.


== Ծանոթագրություններ ==
Յասիջա

Յասիջա, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Զահրա Էշրագի

Զահրա Էշրագի (պարսկերեն՝ زهرا اشراقی, հունվարի 1, 1964(1964-01-01), Թեհրան, Իրան), իրանցի ակտիվիստ և կառավարության նախկին պաշտոնյա, որը հարել է ֆեմինիզմին և մարդու իրավունքներին։


== Վաղ կյանք և կրթություն ==
Էշրագին ծնվել է 1964 թվականին։ Նա Ռուհոլլահ Խոմեյնիի թոռնուհին է։ Ուսանել է փիլիսոփայություն։


== Տեսակետներ ==
Զահրա Էշրագին ցանկացել է, որ գլխաշորերի կրելը այլևս պարտադիր չլինի։ Նա հավատացել է, որ. «Մեր սահմանադրությունը դեռ ասում է, որ տղամարդը տերն է, իսկ կինը` հավատարիմ կին, որը զոհաբերում է իրեն իր ընտանիքի համար։ Բայց այստեղի հասարակությունը փոխվել է, հատկապես վերջին 10 տարիներին։ Եթե պապս հիմա լիներ այստեղ, ես վստահ եմ, որ նա շատ տարբեր գաղափարներ կունենար»։
Նա նաև հայտարարել է. «Իմ պապի կողմից հավանության արժանացած սահմանադրությունն ասում է, որ նախագահ կարող է լինել միայն տղամարդը... Մենք կցանկանայինք «տղամարդը» ձևակերպումը փոխել «բոլորը»։ Բայց այստեղ խտրականություն կա ոչ միայն սահմանադրության մեջ։ Որպես կին՝ ես ուզում եմ ստանալ անձնագիր՝ հեռանալու երկրից, անել վիրահատություն, նույնիսկ գրեթե շնչել»։


== Անձնական կյանք ==
1983 թվականին Էշրագին ամուսնացել է Մոհամմադ Ռեզա Խաթամիի՝ Իրանի  Իսլամական ճակատի նախկին ղեկավար, Իրանի գլխավոր ռեֆորմիստական կուսակցության և նախկին նախագահ Մոհամմադ Խաթամիի կրտսեր եղբոր հետ։ Նրանք ունեցել են երկու երեխա՝ մեկ դուստր՝ Ֆաթեմեհը և մեկ որդի՝ Ալին։


== Ծանոթագրություններ ==


== Արտաքին հղումներ ==
Հարցազրույց Զահրա Էշրագիի հետ, The New York Times, 2003
Վելիկայա Կուժելևա

Վելիկայա Կուժելևա (ուկրաիներեն՝ Велика Кужелева), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Վելիկայա Կուժելևա գյուղում բնակվում էր 785 մարդ։ Բնակավայրը զբաղեցնում է 3457 կմ² տարածք։ Բնակչության խտությունը կազմում էր 227,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշոտ Դ Քաջ

Աշոտ Դ (անհայտ - 1040), Հայոց թագավոր 1022 թվականից։
Գագիկ Ա–ի որդին։ Գագիկ Բ–ի հայրը։
Իշխանությանը տիրանալու հավանականությամբ 1020 թվականին ապստամբել է ավագության իրավունքով գահը ժառանգած եղբոր՝ Հովհաննես–Սմբատի (Սմբատ Գ-ի) դեմ։ Օգնական զորք ստանալով Վասպուրականի թագավոր Սենեքերիմից՝ պաշարել է Անին։ Ճակատամարտում հաղթել է եղբորը։ Հայ իշխանի միջնորդությամբ 1022 թվականին հաշտություն է կնքվել, որով Հովհաննես–Սմբատը թագավորելու էր Անիում և շրջակա գավառներում, իսկ Աշոտ Դ՝ Պարսկաստանին և Վրաստանին սահմանակից գավառներում։ Հաշտությունից հետո էլ եղբայրների միջև շարունակվել է պայքարը։ Աշոտ Դ օգնություն է ստացել նաև Բյուզանդիայի կայսր Վասիլ II կողմից։


== Ծանոթագրություններ ==
Ռաատվեռե

Ռաատվեռե (էստ․՝ Raatvere), գյուղ Էստոնիայի Յիգևամաա նահանգի Պալա շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մ.թ.ա. 387


== Դեպքեր ==


== Ծնունդներ ==


== Մահեր ==
Շապովալովկա (Օբլիվսկի շրջան)

Շապովալովկա (ռուս.՝ Шаповаловка ), ավան Ռուսաստանի Դաշնության Ռոստովի մարզի Օբլիվսկի շրջանում։ Մտնում է Կաշտանովսկոյե գյուղական համայնքի կազմի մեջ։
Շարմե

Շարմե (ֆր.՝ Charmé), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 380 մարդ, բնակչության խտությունը` 33.27 մարդ/կմ²։ Բնակավայրը զբաղեցնում է 11.42 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 75 կմ հարավ, Անգուլեմ քաղաքից` 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 220 աշխատունակ (15-64 տարեկան) բնակիչ, որոնցից ակտիվ էին 128-ը, իսկ ոչ ակտիվները` 92։ Ակտիվության ցուցանիշը կազմում է 58,2 %։ 128 աշխատունակ մարդկանցից աշխատել է 107 անձ (57 տղամարդ և 50 կին)։ Գործազուրկ են եղել 21 անձ (11 տղամարդ և 10 կին)։ 92 անաշխատունակներից 9-ը եղել են աշակերտներ կամ ուսանողներ, 56-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թուղթ (այլ կիրառումներ)

Թուղթ բառը կարող է ունենալ հետևյալ կիրառումները՝

Թուղթ (նյութ)
Թուղթ (գրական ժանր)
Վարդատոն

«Վարդատոն», ամեն տարի Թբիլիսիում մայիսի վերջին կիրակի իբրև Սայաթ-Նովայի հիշատակի օր նշվող ձեռնարկ։
«Վարդատոնն» ամբողջովին նվիրվում է աշուղական երգի ռահվիրա Սայաթ-Նովային։
Այն առաջին անգամ տոնել են 1914 թվականին Թբիլիսիում՝ հայ մեծ գրող Հովհաննես Թումանյանի, գեղանկարիչ Գևորգ Բաշինջաղյանի և վրացի բանաստեղծ, գրականագետ Իոսեբ Գրիշաշվիլու նախաձեռնությամբ։ Այդ օրը Սուրբ Գևորգ եկեղեցու բակում տոնի մասնակիցները կարմիր վարդեր են դնում Սայաթ-Նովայի շիրիմին, լսում նրա ստեղծագործությունները։


== Ծանոթագրություններ ==


== Աղբյուրներ ==
100-ամյա Վարդատոն
Այս տարի Վարդատոնի 100-րդ տարեդարձն է Archived 2016-03-15 at the Wayback Machine.
Հաջիբաբա Հուսեյնով

Հաջիբաբա Հուսեյնալի օղլի Հուսեյնով (ադրբ.՝ Hüseynov Hacıbaba Hüseynəli oğlu, մարտի 15, 1919(1919-03-15), Բաքու, Ադրբեջանի Ժողովրդավարական Հանրապետություն - հոկտեմբերի 24, 1993(1993-10-24), Բաքու, Ադրբեջան), ադրբեջանցի խանենդե, Ադրբեջանական ԽՍՀ ժողովրդական արտիստ (1990);


== Կենսագրություն ==

Հաջիբաբա Հուսեյնովը ծնվել է 1919 թվականի մարտի 19-ին Բաքվում։ Նրա հայրը նավաստի էր։ Նա սկսեց երգել մուղամը վաղ տարիքից։ 1938 թվականին նա հանդիպեց խանենդե Զուլֆու Ադիգոզալովին։ 1941 թվականին Հայրենական մեծ պատերազմի բռնկումով, երիտասարդ Հաջիբաբան դադար տվեց մուղամ երգել։ 1945 թվականին պատերազմն ավարտվելուց հետո Սառա Ղադիմովան նրան ծանոթացրեց Ահմեդ Բաքիխանովի հետ։ Ահմեդ Բաքիխանովը այդ ժամանակվա հայտնի թառահար էր։ Ահմեդ Բաքիխանովը երիտասարդ Հաջիբաբային հրավիրում է աշխատել սեփական համույթում։ Հաջիբաբան երեք տարի աշխատել է այս համույթում։
1963 թվականին Ահմեդ Բաքիխանովը Հաջիբաբա Հուսեյնովին հրավիրեց մուղամ դասավանդելու Ադրբեջանի երաժշտական պետական դպրոցում։ Հաջիբաբա Հուսեյնովը նույն դպրոցում դասավանդում էր 30 տարի, մինչև կյանքի վերջը։ Մահացել է 1993 թվականի հոկտեմբերի 24-ին Բաքվում։
Հաջիբաբա Հուսեյնովի երգացանկում  հատուկ տեղ են զբաղեցնում «Սեգյահ», «Արազբարի», «Ղաթար», «Ղարաբաղի շիքյաստա», «Շուռ» մուղամները և այլ մուղամները։


== Կոչումներ և Պարգևներ ==
Ադրբեջանական ԽՍՀ վաստակավոր արտիստ (1989),
Ադրբեջանական ԽՍՀ ժողովրդական արտիստ (1990);


== Աղբյուրներ ==
(2012) Энциклопедия Азербайджанского Мугама. Б: Şərq-Qərb, 97.


== Ծանոթագրություններ ==
Կիլդու (գյուղ, Սուուռե-Յաանի շրջան)

Անվան այլ կիրառումների համար տե՛ս՝ Կիլդու (այլ կիրառումներ)Կիլդու (էստ․՝ Kildu), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 87 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հարավկորեական վոն

Հարավկորեական վոն (կոր.՝ 원, 圓, վոն)` Կորեայի Հանրապետության դրամական միավոր։ Շրջանառության մեջ են 1000, 5000, 10000 և 50000 վոն անվանական գնով թղթադրամները և 1, 5, 10, 50, 100 և 500 վոն անվանական գնով մետաղադրամները։ Քանի որ 1 և 5 վոն արժողությամբ մետաղադրամները հազվադեպ են հանդիպում, հաշվարկը թույլատրվում է կլորացնել մինչև 10 վոն։


== Պատմություն ==
Վոնը կրկին  շրջանառության մեջ է դրվել 1962 թվականի հունիսի 9-ից։ Նոր արժույթի փոխանակումը  կատարվել է հետևյալ հարաբերակցությամբ` 1վոն = 10խվան։ 1975 թվականի մարտի 22-ին, երբ շրջանառությունից հանվեց խվան անվանական գնով  վերջին մետաղադրամը, վոնը դարձավ միակ օրինական վճարային միջոցը։ Նրան վերագրվում է ISO 4217 կոդը` KRW: 1962 թվականին, երբ շրջանառության մեջ դրվեց վոնը, դրա փոխարժեքը ամրացված էր ԱՄՆ դոլարի փոխարժեքին` 125 վոն=1 դոլար հարաբերակցությամբ։ Ամրացված փոխարժեքը 1962 թվականից մինչև 1980 թվականը ներկայացված է ներքոհիշյալ աղյուսակում.

Շրջանառության մեջ էր նաև «չոն»(կոր.՝ 전, 錢) մետաղադրամը` 1/100 վոն արժողությամբ, սակայն կապված վոնի արժեզրկման հետ այն չի կիրառվում։
1980 թվականի փետրվարի 27-ից քայլեր ձեռնարկեցին լողացող փոխարժեքի կուրսին անցնելու համար։ Վերջնական անցումը ազատ փոխարժեքին տեղի ունեցավ 1997 թվականի դեկտեմբերի 24-ին, երբ ձեռք էր բերվել համաձայնություն Արժույթի միջազգային հիմնադրամի հետ։ Դրանից որոշ ժամանակ անց, կապված ասիական ֆինանսական ճգնաժամի հետ, վոնը արժեզրկվեց գրեթե երկու անգամ։


== Մետաղադրամներ ==
Մինչև 1966 թվականը շրջանառության մեջ գտնվող միակ մետաղադրամները 10 և 50 խվան անվանական գներոով մետաղադրամներն էին, համապատասխանաբար գործածվում  էր  1 և 5 վոն։ Նոր մետաղադրամները, վոն անվանական գնով, Կորեայի Բանկի կողմից թողարկվեց 1966 թվականի օգոստոսի 16-ին։ Դրանք էին`1, 5 և 10 վոն։ Այդ մետաղադրամներում առաջին անգամ  չկիրառվեց կորեական օրացույցը, տարեթվերը  հաշվարկվեցին  մեր թվարկության սկզբից։ 10 և 50 խվան արժողությամբ մետաղադրամները շրջանառությունից հանվել են 1975 թվականի մարտի 22-ին։
1968 թվականին 1 վոն արժողությամբ արույրից մետաղադրամը փոխարինվեց  ալյումինե մետաղադրամով, որի արդյունքում նրա իրական գինը գերազանցեց անվանական գնին։ Նպատակ ունենալով հետագայում թողարկված մետաղադրամների արժեքը իջեցնել, 1970 թվականին թողարկվեցին նոր մետաղադրամներ 5 և 10 վոն արժողությամբ, արույրը փոխարինելով բրոնզով։ Նույն թվականին շրջանառության մեջ դրվեց պղնձանիկելային 100 վոն արժողությամբ մետաղադրամը, իսկ 1972 թվականին` 50 վոն։
1982 թվականի հունիսի 12-ին ինֆլյացիայի պատճառով և առևտրային ավտոմատների տարածման արդյունքում շրջանառության մեջ դրվեց 500 վոն արժողությամբ մետաղադրամը:1983 թվականի հունվարին, նպատակ ունենալով կայունացնել մետաղադրամների համակարգը, թողարկվեց մետաղադրամների նոր շարք` 1, 5, 10, 50 և 100 վոն արժողությամբ։ Մետաղադրամները թողարկեցին նույն կառուցվածքով  ինչ 500 վոնը, բայց պահպանեցին հին մետաղադրամների թեմաները։


== Թղթադրամներ ==


== Փոխարժեքի ռեժիմ ==
Ներկայումս Հարավային Կորեայում գործում է  փոխարժեքի լողացող կուրսի ռեժիմը։ Վարած քաղաքականության արդյունավետությունը երևում է ինֆլյացիայի ցուցանիշները։


== Տես նաև ==
Հարավային Կորեա
Արժույթ
Արժույթի նշան


== Ծանոթագրություններ ==


== Արտաքին հղումներ ==
Галерея банкнот Южной Кореи(գերմ.)(անգլ.)(ֆր.)
Օրթուլու (Օլթիի գավառ)

Անվան այլ կիրառումների համար տե՛ս՝ Օրթուլու (այլ կիրառումներ)Օրթուլու, գյուղ Արևելյան Հայաստանում, Կարսի մարզի Օլթիի գավառում։ Գտնվում էր Օլթի քաղաքից 30 կմ արևելք։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վակուլենչուկ (քաղաքատիպ ավան, Ուկրաինա)

Վակուլենչուկ (ուկրաիներեն՝ Вакуленчук), քաղաքատիպ ավան Ուկրաինայի Ժիտոմիրի մարզի Չուդնևսկի շրջանում։ Հիմնադրվել է 1952 թվականին։
2001 թվականի տվյալներով Վակուլենչուկ քաղաքատիպ ավանում բնակվում էր 2 192 մարդ։ Բնակավայրը զբաղեցնում է 4,5 կմ² տարածք։ Բնակչության խտությունը կազմում էր 487 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (158901-159000)

Աստերոիդների ցանկ (158801-158900)  • Աստերոիդների ցանկ  • Աստերոիդների ցանկ (159001-159100)
 Աստերոիդների ցանկ (158801-158900)  • Աստերոիդների ցանկ  • Աստերոիդների ցանկ (159001-159100)
Գրիմ եղբայրների հեքիաթներ

«Մանկական և ընտանեկան հեքիաթներ» (գերմ.՝ Kinder- und Hausmärchen,), գերմանական ժողովրդական հեքիաթների գրական ժողովածու՝ մշակված Հակոբ, Վիլհելմ Գրիմ եղբայրների կողմից։ Առաջին անգամ լույս է տեսել 1812 թվականին։ ՄԵր օրերում առավել հայտնի է «Գրիմ եղայրների հեքիաթներ» անունով (գերմ.՝ Grimms Märchen)։
Հեքիաթների առաջին ձեռագիր ժողովածուն 1810 թվականին Գրիմ եղբայրները՝ ծանոթանալով անձնական խնդրանքին ուղարկում են իրենց ընկեր՝ Կլեմենս Բրենտանոյին, սակայն վերջինս այն ետ չի վերադարձնում։
Տարիներ անց, եղբայրների մահից հետո, ձեռագիրը գտնվում է Էլզաս նահանգի Էլենբերգ քաղաքի տաճարում։ Այսօր այն հայտնի է որպես «1810 թվականի Էլենբերգյան ձեռագիր» անունով։ Այն բովանդակում է 49 հեքիաթ, որոնցից տասնհինգը գրել է Վիլհելմ Գրիմը, իսկ քսանյոթը պատկանում են Հակոբ Գրիմի գրչին։ Սրանք ուղղակիորեն լսվել են հեքիաթասաց Հեսսենից։ Մնացածը վերցված են գրական աղբյուրներից։


== Հեքիաթների ժողովածու ==


=== Առաջին հրատարակություն (1812) ===


=== Վեցերորդ հրատարակությունից (1850) ===


=== Մանկական ավանդազրույցներ՝ երկրորդ հրատարակության լրացում (1819) ===


=== Հավելվածներ ===
Der Mann vom Galgen
Die Laus
Der starke Hans
Der gestiefelte Kater
Die böse Schwiegermutter
Märchenhafte Bruchstücke in Volksliedern


== Էկրանավորումներ ==
Գրիմ եղբայրների հեքիաթներ (en:Grim Tales)


== Ծանոթագրություններ ==


== Արտաքին հղումներ ==
Գրիմ եղբայրները bookmark.am-ում
Գրիմ եղբայրների հեքիաթները գուտենբերգի նախագծում


== Գրականություն ==
Гримм Я., Гримм В. Сказки: Эленбергская рукопись 1810 года с комментариями. / Перевод с нем., вступление и комментарии А.Науменко. — М.: Книга, 1988. — (С иллюстрациями)
Гримм Я., Гримм В. Полное собрание сказок и легенд в одном томе. / Перевод с нем. П. Полевого и К. Савельева. — М.: Альфа-книга, 2010. — (В тексте помещены рисунки немецких художников Ф. Грот-Иоганна и Р. Лейнвебера).
Гримм Я., Гримм В. Полное собрание сказок: В 2 томах / Перевод с нем. и предисловие Э. Ивановой. — М.: ОЛМА-ПРЕСС, 2002.
Гримм Я., Гримм В. Сказки / Перевод с нем. Г. Петникова. — М.: Эксмо, 2004. (С иллюстрациями)
(7418) Ակասեգավա

(7418) Ակասեգավա (անգլ.՝ Akasegawa), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 11-ին Տեցույա Ֆուջիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,357081 ա. մ., առավելագույնը մոտենում է 2,2377 ա. մ. հեռավորության վրա և հեռանում 2,4764 ա. մ.։ Արեգակի շուրջ մեկ ամբողջական պտույտ է կատարում 1321,78 երկրային օրվա ընթացքում, իր ուղեծրով շարժվելով միջինում 0,272359 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7418) Ակասեգավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկվորյակ սֆինքսներ Էլ Սալոբրալից

Երկվորյակ սֆինքսներ Էլ Սալաբրալից (իսպ.՝ Esfinges gemelas de El Salobral), մ.թ.ա. 475-425 թվականների երկու կրաքարե իբերիական քանդակներ, որոնք հայտնաբերվել են 1901 թվականին Ալբասետեի Էլ Սալոբրալ գյուղակում։


== Պատմություն ==
20-րդ դարում հնագետ Պիեռ Փարիզն այն վաճառել է Լուվրի թանգարանին։ Զույգ քանդակներից մեկը, որն ավելի հայտնի է, գտնվում է Մադրիդի Ազգային հնագիտական թանգարանում, իսկ նրա ավելի քիչ հայտնի քույր քանդակը՝ Սեն-Ժերման ան Լեի համայնքային թանգարանի ֆոնդերում։
Քանդակներն իրենց բնույթով ունեն խորհրդանշական իմաստ, ապոտրոպիկ ուժ՝ որպես հանգուցյալի պահապան հուշարձան։


== Տվյալներ ==
Չափերը՝ 55 սմ բարձրություն, 52 սմ լայնություն, 21 սմ խորություն
Նյութը՝ Կրաքար
Ոճը՝ իբերիական


== Տես նաև ==
Կինը Սեռո դե լոս Սանտոսից
Սֆինքս Բալասոտեից
Ալբասետեի հնագիտական թանգարան
Սֆինքս
Ազգային հնագիտական թանգարան (Մադրիդ)


== Ծանոթագրություններ ==


== Արտաքին հղումներ ==
Ficha en el Museo Arqueológico Nacional
Ficha en un sitio web de El Salobral(չաշխատող հղում)
"Dos esfinges gemelas separadas por más de 1000 kilómetros" Polémica sobre su separación
Հենրի Ռեբոռն

Հենրի Ռեբոռն (անգլ.՝ Henry Raeburn, մարտի 4, 1756(1756-03-04)[…], Սթոքբրիջ, Էդինբուրգ - հուլիսի 8, 1823(1823-07-08)[…], Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն), շոտլանդացի նկարիչ։ 1812 թվականից Էդինբուրգի նկարիչների ընկերության պրեզիդենտ, 1822 թվականից՝ պալատական նկարիչ։
Ստեղծել է շոտլանդացի ազնվականների, մշակույթի գործիչների և հասարակ մարդկանց դիմանկարներ, ձգտել է բացահայտել ազգային բնավորության առնականությունը, իր ժողովրդի ինքնատիպ կյանքը։ Աշխատանքներին բնորոշ են ձևերի ընդհանրացվածությունը, ազատ և հյութեղ նկարելակերպը, կոմպոզիցիայի և լուսավորության էֆեկտները «Ջոն և Ռոզմերի Քլարկ ամուսինները զբոսնելիս» (մոտ 1790 թ., Ա․ Բեյթի հավաքածու, Լոնդոն), գնդապետ Ա․ Մակդոննելլ օֆ Գլենգերիի (մոտ 1800-1812 թթ.) Մարգարիտ Ակոտ-Մոնկրիֆի (մոտ 1814 թ.) դիմանկարները, երկուսն էլ՝ Շոտլանդիայի ազգային պատկերասրահ, Էդինբուրգ։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Andrew, William Raeburn. Life of Sir Henry Raeburn, R. A. (London: W. H. Allen & co., 1886).
Armstrong, Sir W. Sir Henry Raeburn (London, 1901.)
Masters in Art, volume 6 (Boston, 1905) p. 423 ff.
Coltman, V. (2013). Henry Raeburn's Portraits of Distant Sons in the Global British Empire. Art Bulletin, 95(2), 294–311.
Clouston, R. S. Sir Henry Raeburn (London: G. Newnes, 1907).
Caw, James Lewis. Raeburn (London, T. C. and E. C. Jack, 1909) – with colour plates of his paintings.
Greig, James. Sir Henry Raeburn: His Life and Works (London: "The Connoisseur", 1911)
Macmillan, Duncan (1984), Scottish Painting: Ramsay to Raeburn, in Parker, Geoffrey (ed.), Cencrastus No. 17, Summer 1984, pp. 25 – 29, Կաղապար:Issn
This article incorporates text from a publication now in the public domain: Chisholm Hugh, ed. (1911)։ «Raeburn, Sir Henry»։ Encyclopædia Britannica (11th ed.)։ Cambridge University Press 
«Raeburn, Henry»։ Dictionary of National Biography։ London: Smith, Elder & Co։ 1885–1900 


== Արտաքին հղումներ ==
Works in the National Galleries of Scotland
Gallery of works by Henry Raeburn
Profile on Royal Academy of Arts Collections
Մեծ Գնիլովկա (այլ կիրառումներ)

Մեծ Գնիլովկա, կարող է վերաբերել՝

Մեծ Գնիլովկա - գետ Ռուսաստանում, Կոբրայի ստորին վտակը
Մեծ Գնիլովկա - գետ Ռուսաստանում, Կոբրայի վերին վտակը
Եռվա-Յաանի (այլ կիրառումներ)

Եռվա-Յաանի, կարող է վերաբերել՝

Եռվա-Յաանի - քաղաքատիպ ավան Էստոնիայի Յարվամաա նահանգի Եռվա-Յաանի շրջանում
Եռվա-Յաանի - շրջան Էստոնիայի Յարվամաա նահանգում
Ժանետ Նեմեթ

Ժանետ Նեմեթ (հունգ.՝ Németh Zsanett, հունվարի 21, 1994(1994-01-21), Վեսպրեմ, Հունգարիա),հունգարացի մարզիկ, ազատ ոճի ըմբիշ, Եվրոպայի առաջնության մեդալակիր։


== Կենսագրություն ==
Ծնվել է 1994 թվականին՝ Վեսպրեմում։ 2013 թվականին աշխարհի առաջնությունում զբաղեցրել է 16-րդ հորիզոնականը։ 2014 թվականին Ժենետը Եվրոպայի առաջնությունում գրավել է 5-րդ հորիզոնականը, իսկ Աշխարհի առաջնությունում՝ 15-րդը։ 2015 թվականին Եվրոպական խաղերում գրավել է 8-րդ հորիզոնականը, իսկ 21-րդն էր՝ Աշխարհի առաջնությունում։ 2016 թվականի Եվրոպայի առաջնությունում գրավել է 9-րդ հորիզոնականը, և բացի այդ մասնակցել է Օլիմպիական խաղերին Ռիո դե Ժանեյրոյում, որտեղ գրավել է 10-րդ հորիզոնականը։ 2017 թվականին նվաճել է Եվրոպայի առաջնության արծաթե մեդալը, և Աշխարհի գավաթի խաղարկությունում գրավել է 12-րդ հորիզոնականը։ 2018 թվականին Եվրոպայի առաջնությունում գրավել է 7-րդ հորիզոնականը։
Բուխարեստում կայացած Եվրոպայի 2019 թվականի առաջնությունում մինչև 76 կգ քաշային կարգում նվաճել է բրոնզե մեդալ։ 


== Հիմնական արդյունքները ==


== Ծանոթագրություններ ==


== Արտաքին Հղումներ ==
Ժանետ Նեմեթ – օլիմպիական վիճակագրությունը Sports-Reference.com կայքում (անգլ.)
Dai Nippon Printing

Dai Nippon Printing (ճապ.`大日本印刷株式会社), ճապոնական տպարան, հիմնադրվել է 1876 թվականին։ Nikkei 225-ի մասն է։ 1949 թվականին ներկայացվել է Տոկիոյի ֆոնդային բորսայում, 1957 թ.-ին` Օսակայի։


== Ստորաբաժանումները ==
Hokkaido Coca-Cola Bottling Co., Ltd
CHI Group Co., Ltd
IWI
Bunkyodo Group Holdings Co., Ltd
DNP Fotolusio Co.,Ltd
2Dfacto


== Ծանոթագրություններ ==


== Արտաքին հղումներ ==
Պաշտոնական կայքը (անգլ.)
Կոստանդին VIII

Կոստանդին VIII (960, Կոստանդնուպոլիս, Բյուզանդական կայսրություն - նոյեմբերի 15, 1028, Կոստանդնուպոլիս, Բյուզանդական կայսրություն), Բյուզանդիայի կայսր (976 թ.-ից եղբոր՝ Վասիլ II-ի գահակիցը, 1025 թ.-ից՝ միահեծան)։ Նրա օրոք պեչենեգների դեմ պատերազմներում աչքի է ընկել հայազգի զորավար Գևորգ Թեոդորականը։ Շարունակել է Տայքի ավագանուն տեղահանելու եղբոր քաղաքականությունը։ Ըստ Արիստակես Լաստիվերցու, Կոստանդին VIII ձգտել է պահպանել հայոց թագավորությունը՝ հակառակ Հովհաննես-Սմբատի կտակի։ Կոստանդինը Մակեդոնական (հայկական) դինաստիայի արական վերջին ներկայացուցիչն էր։
Չարմիտ

Չարմիտ, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
A State of Mind

A State of Mind, շվեդական E.M.D. խմբի առաջին ալբոմը, որը թողարկվել է 2008 թվականի մայիսի 14-ին Շվեդիայում։ Շարունակելով առաջին երկու սինգլների ( "All for Love" և "Jennie Let Me Love You") հաջողությունը, ալբոմը, թողարկվելով առաջին անգամ, զբաղեցրեց առաջին տեղը շվեդական ալբոմների աղյուսակում։


== Ստեղծագործություններ ==
«All for Love» (RJ. Lange, Bryan Adams, M. Kamen)
«Run to You» (Johan Åberg, Robert Habolin)
«Jennie Let Me Love You» (Michel Zitron, Tobias Gustavsson)
«One Call Away» (Michel Zitron, R. Rudej, J. Wetterberg)
«We Can» (Mattias Wollo, Henrik Korpi, Tom Nichols)
«Alone» (Andreas Romdhane, Josef Larossi, C. Kelly)
«For You» (Jörgen Elofsson, Andreas Carlsson, Lisa Greene)
«I Lied» (Harry Sommerdahl, Hanne Sörvaag)
«Give Me Some Time» (Oscar Görres, Danny Saucedo)
«Look At You Now» (Sanden, Jonasson, Appelgren, Larsson)
«She’s My California» (Jörgen Elofsson)
«You»Deluxe Edition

"Baby Goodbye"
"Youngblood"
"I'm No Romeo"
"All for Love" (Radio edit)
"Run to You"
"Jennie Let Me Love You" (Radio edit)
"One Call Away"
"We Can"
"Alone"
"For You"
"I Lied"
"Give Me Some Time"
"Look at You Now"
"She's My California"


== Ծանոթագրություններ ==
Վարվարովկա (գյուղ, Սովետսկիի շրջան)

Անվան այլ կիրառումների համար տե՛ս՝ ՎարվարովկաՎարվարովկա (ուկրաիներեն՝ Варварівка, Ղրիմի թաթարերեն՝ Qır İçki), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։
2001 թվականի տվյալներով Վարվարովկա գյուղում բնակվում էր 589 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոդգորնոե (գյուղ, Ելնինսկի շրջան)

Անվան այլ կիրառումների համար տե՛ս՝ ՊոդգորնոեՊոդգորնոե (ռուս.՝ Подгорное), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գայ (գյուղ, Ժիտոմիրի շրջան)

Անվան այլ կիրառումների համար տե՛ս՝ ԳայԳայ (ուկրաիներեն՝ Гай), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Գայ գյուղում բնակվում էր 267 մարդ։ Բնակավայրը զբաղեցնում է 1571 կմ² տարածք։ Բնակչության խտությունը կազմում էր 169,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յակշուր-Բոդյայի շրջան

Յակշուր-Բոդյայի շրջան (ռուս.՝ Якшур-Бодьинский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1929 թվականին։ Վարչական կենտրոնը՝ Յակշուր-Բոդյա։


== Աշխարհագրություն ==
Շրջանի տարածքի մակերեսը կազմում է 1780,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22764 մարդ։ Բնակչության խտությունը կազմում էր 12,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օրհնեցեք կնոջը

«Օրհնեցեք կնոջը» (ռուս.՝ «Благословите женщину»), ռուսական ռազմական-մելոդրամատիկ ֆիլմ, որը նկարահանել է ռեժիսոր Ստանիսլավ Գովորուխինը Ի. Գրեկովայի «Հյուրանոցի տիրուհին» (ռուս.՝ «Хозяйка гостиницы») վեպի հիման վրա։


== Սյուժե ==
Ֆիլմի գործողություններն սկսվում են փոքր ծովափնյա գյուղում 1930-ական թվականների սկզբին։ Երիտասարդ աղջիկը սիրահարվում է գյուղ եկած զինվորական Ալեքսանդր Լարիչևին և նրա հետ մեկնում է նրա ծառայության վայր։ Ամենուր և միշտ հետևելով սիրելի ամուսնուն (Անդրբայկալ, Հյուսիս, խորհրդա-ֆիննական պատերազմ, Հայրենական մեծ պատերազմի սկիզբ), հերոսուհին լիովին զոհաբերում է իրեն նրա կատեգորիկ և պահանջկոտ բնավորությունը՝ ենթարկվելով Լարիչևի հրամաններին առանց քննարկման։ Վերան ստիպված է ազատվել երեխայից, իսկ Լարիչևի՝ առաջին ամուսնությունից ծնված որդու հետ կապվելուց հետո զրկվում է նաև նրանից։ Ալեքսանդրը չի խղճում նաև Վերայի ընկերուհուն՝ աշխույժ և կոպիտ Մաշա Սմոլինային։ Սակայն հենց Վերան է հետագայում ստանձնում Մաշայի երեխաների խնամքը, քանի դեռ նա բժշկական գումարտակի կազմում կռվում է ռազմաճակատում։
Գերությունը, կասկածները և ռազմական կարիերայի փլուզումը (բանակից հեռացումը) խախտում են Լարիչևի ուժեղ բնավորությունը՝ նրան մահվան հասցնելով սրտային անբավարարությունից։ Վերային թվում է, թե առանց սիրելիի իր կյանքն ավարտված է, բայց կյանքը, ինչպես պարզվում է, նոր է սկսվում։


== Դերերում ==


== Մրցանակներ և անվանակարգեր ==
«Նիկա» մրցանակ երկրորդ պլանի կնոջ լավագույն դերակատարման համար (Իննա Չուրիկովա, 2004),
Առաջադրվել է «Նիկա» մրցանակի լավագույն խաղարկային ֆիլմի և կնոջ լավագույն դերակատարման համար (Սվետլանա Խոդչենկովա, 2004),
Հանդիսատեսի համակրանքի մրցանակ և Պրիմորսկի երկրամասի նահանգապետի «9288 կմ» մրցանակ (Ալեքսանդր Միխայլովինին) Վլադիվոստոկում (2003) անցկացված  «Меридианы Тихого» կինոփառատոնում,
Վ. Պրիյոմիխովի անվան գլխավոր մրցանակ (Ստանիսլավ Գովորուխինին) Բլագովեշչենսկի «Ամուրյան աշուն» կինոփառատոնում (2004),
«Գրականություն և կինո» կինոփառատոն Գատչինայում (2004)․
Հատուկ մրցանակ «էպիկական թեմայի քնարական մարմնավորման համար» (Ստանիսլավ Գովորուխին),
Լավագույն դերասանուհի (Սվետլանա Խոդչենկովա),
«Հայրենական կինեմատոգրաֆիայում կանացի կերպարի ստեղծման համար» մրցանակ (պրոդյուսեր Եկատերինա Մասկինային) Ռուսաստանի և Ուկրաինայի պրոդյուսերական կինոյի «Կինո-Յալթա» փառատոնում (2004)։


== Ծանոթագրություններ ==


== Արտաքին հղումներ ==
«Օրհնեցեք կնոջը» ֆիլմը «Энциклопедия отечественного кино» կայքում